sasicodes/solvari-1 huggingface dataset:
ஆனால் இலங்கையின் மூவினத்தினரை பொறுத்தவரை போர்ச்சூழல் போர்கள அனுபவம் இனத்து ரீதியான கலவர நிலை என்பது அவர்தம் வாழ்வுநிலையின் மிக அருகேவும் அவர் தம் இருப்புக்களை அசைய வைத்தவையாகவும் அதிர வைத்தவையாகவும் அமைந்தவையாக இருந்ததன் காரணமாக அத்தகைய சூழலில் இலங்கையர்களால் படைக்கப்பட்ட கலை இலக்கியங்கள் அவ்வனுபவங்களை பேசியதன் மூலம் ஓரு தனித்துவமான வளர்ச்சி கட்டத்தினை அடைந்தது.ம்.
இத்தகைய சிந்தனைகளின் பின்ணணியில் போர்ச்சூழல் போர்கள அனுபவம் இனத்துவ ரீதியான கலவர நிலை போன்ற நிலைகள் குறிப்பாக பெண்ணின் உடல் வெளி மீது அத்தகைய சூழல்கள் எத்தகைய அதிர்வுகளை ஏற்படுத்தின என்பதை எடுத்துச் சொல்லும் மூவின பெண் கவிஞர்களால் மூம்மொழிகளிலும் எழுதப்பட்ட கவிதைகள் கொண்டு அக்கவிதைகள் எவ்வாறு இலங்கையின் பெண்ணிய எழுத்துகளாக அடையாளமாகுகின்றன என்பதை சில கவிதைகளை கொண்டு பேசுவதே இக்க்கட்டுரையின் நோக்கமாகும்.
அதன் ஓரு ஆயுதமான பெண்ணிய கலை இலக்கியம் என்பது கூடஇற்றை வரை இந்த உலகத்தை பற்றிய பார்வையானது பெண்களை பற்றியும் உட்பட ஆணாதிக்க சொல்லாடல்களால் விவரிக்கப்பட்ட போக்கினை மாற்றி தமக்கான ஓரு மொழியாடலை கையாண்டதன் மூலம் பெண்ணிய எழுத்து என்றதொரு எழுத்து போக்கினை உருவாக்கியதோடு அப்போக்கின் ஓர் அம்சமாக பெண்ணிய விமர்சன பார்வை உருவாகியதன் மூலம் அதுவரை காலம் ஆணாதிக்கப் பார்வையின் அடிப்படையில் படைக்கப்பட்ட கலை இலக்கிய் படைப்புக்களில் உள்ளொளிந்துக் கொண்டிருந்த ஆணாதிக்கத்தின் கூறுகளை பகிரங்ப்படுத்தியது.
இவ்விடத்தில் ஓன்றை குறிப்பிட வேண்டும் இன்று பெண்ணிய எழுத்து இயக்கம் பெண்ணிய விமர்சனப் பார்வை என்பன வளர்ச்சி அடைந்த பின்னும் ஆணாதிக்கப் பார்வை கொண்ட படைப்புகளை இன்றும் சில பெண்களும் படைத்தவர்களாக இருப்பதையும் அவ்வாறான நிலையில் அப்பெண்கள் படைக்கும் அப்படைப்புக்கள் பெண் விடுதலையை பேசுவதாக சொல்லபட்டாலும் அப்படைப்புக்களை கட்டுடைக்க தேவையில்லை ஆழ்ந்த வாசிப்புக்கு உட்படுத்தினால் போதும் அப்படைப்புக்கள் முழுக்க முழுக்க ஆணாதிக்கத்தை தக்க வைக்கும் வகையாக படைக்கபட்டிருக்கின்றன என்பது தெரியவரும்.
அத்தோடு ஆண்களால் பெண்ணிய கலை இலக்கியங்களை பற்றி எழுதப்படும் கட்டுரைகளில் கூட அவர்கள் விதந்து கூறும் பெண்ணிய கலை படைப்புக்களை நோக்கும் நோக்கில் ஆணியப் பார்வையே மேலேந்து நிற்கிறது என்பதையும் இங்கு குறிப்பிடவேண்டி இருக்கிறது.
போர்ச்சூழல் போர்களச்சூழல் கலவரநிலை இவ்வாறான பல்நிலைகளில் நேரடியாகவோ மறைமுகமாகவோ மிக மோசமான முறையில் பாதிப்புக்கு உள்ளாகுவது பெண்ணினம்தான் என்பது உலகளாவிய ரீதியாக நாம் கண்டறிந்த உண்மை.
ஆத்தோடு துணைகளை இழந்த நிலை அகதி வாழ்வு இடப்பெயர்வு புலப்பெயர்வு போன்ற நிலைகளில் ஆணாதிக்க சமூக அமைப்பில பாதுகாப்பு அற்ற சூழல் பெண்களாக இருப்பதானால் மட்டுமே அந்நிலைகளில் எதிர்கொள்ளும் பிரச்சினைகள் என அப்பாதிப்புக்கள் பல்வகை பட்டவையாக இருக்கின்றன.
அதன் காரணமாய் அவ்வனுபவங்களை பேசுகின்ற கவிதைகள் அதிக அளவில் இலங்கை பெண் கவிஞர்களால் எழுதப்பட்டுள்ளன என்பதனால்அப்படியும் இத்தகைய சூழ்நிலைகளை பற்றி இலங்கை ஆண் கவிஞர்களால் கவிதைகள் படைக்கப்பட்டிருந்தாலும் அக்கவிதைகளை ஆழ்ந்துப் படித்தால் ஆணிய அனுபவங்களாக முன் வைக்கப்பட்டவையாகவே அமைந்துள்ளன.
அத்தோடு அப்படைப்புகளில் இத்தகைய நிலைகளில் அதிகமாக பாதிக்கப்படுவது பெண்கள் என அறிந்திருந்தும் அப்பாதிப்புக்களை வெறுமனே செய்திகளாக மட்டுமே பதிவு செய்திருப்பதை பெண்ணிய விமர்சனப் பார்வையில் அப்படைப்புக்கள் படிக்கப்படும் பொழுது தெரியவரும் உண்மையாகும்.
இனி அத்தகைய சூழ்நிலைகளை பற்றி பேசும் இலங்கையின் பெண் கவிஞர்களால் எழுதப்பட்ட ஓரு சில கவிதைகளைப் பார்ப்போம்.. இலங்கையில் தமிழில் எழுதும் அனாரின் மேலும் சில இரத்தக் குறிப்புகள் எனும் கவிதை இப்படித் தொடங்குகிறது.
வெறுமனே பெண்ணின் உடல் சார்ந்த சொல்லாடலோடு அக்கவிதை ஆரம்பமாகிறது என்ற ஓரு காரணத்திற்காக மட்டுமே அக்கவிதையை பெண்ணியக் கவிதையாக மாற்றி விடவில்லை.
ஓரு பெண்ணின் இரத்தத்தை பற்றிய சுய அனுபவத்துடன் தொடங்கி தன் இரத்த உறவு இரத்தம் சிந்தும் காட்சியுடன் நகர்ந்துகுழந்தை விரல் அறுத்துக் கொண்டு அலறி வருகையில் புறத்தே விரிகிறது.
முதல் வாசிப்பில் இக்கவிதை இரத்தத்தை பற்றிய பெண் நிலை நின்று எழுதப்பட்ட கவிதையாக நமக்கு தெரிய வந்தாலும் இந்த இரத்தம் சிந்துதலுக்கான காரணத்தை ஓரு வாசக மனம் தேட முனையும் வேளை அதற்கு அடிப்படை காரணமாக இருப்பது போர்ச்சூழலும் கலவர நிலையும் தான் என கண்டறியும் பொழுது இக்கவிதைப் பிரதியானது போரை பற்றி பேசும் ஓரு பிரதியாகவும் அடையாளமாகுகிறது.
அந்த வகையில் அனாரின் இக்கவிதைப் பிரதியானது இலங்கை பெண் கவிஞர்களின் போர்ச் சூழலில் வாழ்வு நிலை என்பதை பற்றி பேசும் கவிதைப்பிரதிகளில் மிகுந்த கவனத்தை பெறுகின்ற ஓரு பிரதியாக நமக்கு கிடைத்திருக்கிறது.
அடுத்து தமிழ் மொழிபெயர்ப்பில் படிக்க கிடைத்த இலங்கையில் ஆங்கிலத்தில் எழுதும் கமலா விஜேயரத்ன வின் மூன்று கவிதைகளை பார்ப்போம்.
அக்கவிதைப்பிரதிகள் ஓரு சமூகத்தின் இளைஞர்களின் அகால மரணங்களை எதிர்கொண்டவர்களின் மூன்று தளப்பார்வைகளின் வெளிப்பாடாக அமைந்திருக்கின்றன.
ஆந்த வகையில் ஒரு படை வீரனாக பணியாற்றிய இளைஞனின் மனைவியின் அக வெளிப்பாடாகவும் ஓரு படை வீரனின் மனைவி அழுகிறாள் அப்படை வீரனான இளைஞனின் மரண ஊர்வலத்தை காணக் கிடைத்த ஒரு பார்வையாளரின் பார்வையிலும் அந்த ஓற்றையடிப்பாதையில் வெள்ளைக் கொடி பறப்பது கண்டு.
அன்றைய இலங்கையில் நிலவிய கலவரச் சூழலில் கொல்லப்பட்ட் இளைஞர்களின் ஈமச்சடங்குகளில் கலந்துக் கொள்ளும் ஓரு பெண்ணின் பார்வையிலும்வெள்ளைச் சேலை என அம்முன்று கவிதைப் பிரதிகள் அமைந்திருக்கின்றன.
பொதுவாக அக்காலகட்டங்களில் இலங்கையில் நிலவிய போர்ச்சூழலின் மற்றும் அன்று நிலவிய கலவர நிலையின் பொழுதும் எழுதப்பட்ட பாடப்பட்ட படைப்புக்களில் வெளிப்பட்ட இன வெறுப்பு துளி அளவேனும் இக்கவிதைப்பிரதிகளில் வெளிப்படவில்லை என்பதுதான்.
மேலும் மேற்குறிப்பிட்டது போல் அந்த இளைஞர்களின் அகால அந்நியாமான மரணங்களிட்டு எழுதப்பட்ட பாடபட்ட படைப்புக்களில் இன வெறுப்பு என்பது அவ்வாறான மரணங்களுக்கு காரணமாக குறித்த ஓர் இனத்தையே காரணமாக காட்டுவதாக வெளிப்பட்டன.
ஆனால் கமலா விஜேயரத்ன வின் அந்த மூன்று கவிதைகளும் அத்தகைய மரணங்கள் பெண்நிலையில் நின்று அக ரீதியாக ஏற்படுத்திய உணர்வுகளை எடுத்துக் காட்டும் வகையில் அமைந்திருக்கின்றன.
எனும் கவிதையில் பின்வரும் வரிகள் வழியாக இந்த இளைஞர்கள் யாருக்காக மடிந்தார்கள் என்ற கேள்விக்கு பதிலாக அந்த இளைஞர்களின் மரணங்களுக்கு காரணமானவர்கள் யார் என்பதை மிக நுண்ணியமான முறையில் அடையாளம் காட்டுகிறார்.
அவ்விலக்கியப் படைப்பில் செயற்படும் பெண் நிலை இருப்புஅவ்விருப்பக்காக அப்பிரதியில் கையாளப்படும் சொல்லாடல்கள் மிக முக்கிய பங்கினை வகிப்பதையே பெண் மொழியாகி அப்படைப்பு பிரதியை பெண்ணியப் படைப்பாக அடையாளப்படுத்துகிறது.
அந்த வகையில் கமலா விஜேயரத்ன யின் அக்கவிதைகளில் அவர் கையாண்டிருக்கும் பாடு பொருள்கள் பெண் சார்ந்து இருப்பதோடு அதற்காக அவர் கையாண்டிருக்கும் மொழி பெண் மொழியாக இருப்பதும் அக்கவிதைகளை பெண்ணியக் கவிதைகளாக மாற்றுகின்றன.
ஓரு படை வீரனின் மனைவி அழுகிறாள் எனும் கவிதையும் வெள்ளைச் சேலை எனும் கவிதையும் நேரடியாக பெண்களின் குரல்களில் பேச அந்த ஓற்றையடிப்பாதையில் வெள்ளைக் கொடி பறப்பது கண்டு.
எனும் கவிதை முதல் வாசிப்பில் பொதுவான ஓரு பார்யாளரின் குரலில் பேசுவதாக தெரிந்தாலும் அக்கவிதையின் கையாளப்பட்டிருக்கும் உனதனைனை உன் தங்கை.. என்ற சொல்லாடல்கள் அக்கவிதையும் பெண்ணின் குரலில்தான் பேசுகிறது என்பதை காட்டுகிறது.
கமலா விஜேயரத்ன சார்ந்த சமூக அமைப்பில் பெண் உடல் வெளியுடன் சார்ந்த ஓரு சொல்லாடல் அல்லது உருவகம் அம்முன்று கவிதைப்பிரதிகளில் தொடர்ந்து கையாளப்படுவது பெண்ணின் இருப்பை அக்கவிதைகளில் உறுதிச் செய்கிறது.
வெள்ளைச் சேலை எனும் கவிதையில் அந்த உருவகம் கவிதை முழுவதும் தொடர ஓரு படை வீரனின் மனைவி அழுகிறாள் எனும் கவிதையில் வெள்ளைக்கொடி என்ற உருவகமாக வருகிறது.
மேலும் கமலா விஜேயரத்ன அந்த காலகட்டத்தில் போர்ச்சூழலும் கலவர நிலையியும் தொடர்ந்து நிலவியக் கொண்டிருந்தவையாக இருந்தன என்பதை அக்கவிதைகளில் துல்லியமாகவும் நுணுக்கமாகவும் சொல்லி இருக்கிறார்.
அடிக்கடி அக்கொடி உபயோகிக்க படுகிறது எனபதை சொல்வதன் மூலமும் வெள்ளைச் சேலை எனும் கவிதையை எனும் வரிகளுடன் முடித்திருப்பதன் மூலமும் அவ்விஞர்களின் மரணங்கள் நடக்கும் நிச்சயமற்ற தன்மையையும் தொடர்ச்சியையும் பதிவுச் செய்து அன்றைய காலட்டத்தின் போரின் கலவர நிலைமையின் நீட்சியினை நம் முன் கொண்டு வருகிறார்.
இந்த வகையில் போரான வாழ்வை பற்றியும் கலவர நிலையை பற்றியும் இலங்கை பெண் கவிஞர்களால் எழுதப்பட்ட கவிதைகளில் இம்மூன்று கவிதைப்பிரதிகள் மிகுந்த கவனத்தை பெறக்கூடியதாக இருக்கின்றன இக்கவிதைகள நான்கும் தமிழகத்தில் வெளிவந்த அ.மங்கை தொகுத்த பெயல் மணக்கும் பொழுது எனும் ஈழப்பெண் கவிஞர்களின் தொகுப்பிலிருந்து எடுக்கபட்டவை.
இந்த நான்கு கவிதைகளிலும் போர் மற்றும் கலவர நிலை என்பன பெண்ணின் உடல் வெளி மீது புரியப்பட்ட வன்முறையையும் பெண்ணின் உடல் எதிர்கொண்ட நெருக்கடிகளையும் சொல்லும் கவிதைகளாகும்.
என நகரும் வரிகள் பெண்ணியக் கவிதைப் பிரதியாக நம்மால் அக்கவிதை வாசிக்கப்பட்டு போரான வாழ்வில் பெண்ணின் உடல் வெளி சிதைக்கப்படும் அவலத்தை என்பதை சொல்லி செல்லுகிறது.
பெண்நிலையை பொறுத்தவரை பெண் என்பவள் எந்தவிதமான பேதங்களுமின்றிமதம் நிறம் வர்க்கம் தேசம் இனம் உறவுபந்தம் என இப்படியாக எல்லா வகையான அடையாளங்களையும் கடந்து அல்லது மறந்து அவள் பெண்ணாக இருக்கிறாள் என்ற ஓரே ஓரு காரணத்திற்காக அவள் உடல் வெளி சிதைக்கபபடுகிறது என்பதை ஆழியாளின் மன்னம்பெரிகள்எனும் கவிதை இப்படி பேசுகிறது.
என்றெலாம் பேசி முடியும் கவிதை சகல பேதங்களை கடந்து உறவு நிலைகளை கடந்து பெண் உடல் மீதான வன்முறையின் பாஷை பேசப்படும் விதத்தை கூறுகிறது.. இதே விடயத்தை குடும்ப எனும் கட்டமைப்புக்குள் அது சொந்த அண்ணாக இருந்தாலும் என்ன அவன் ஆண் என்ற நிலை நின்று வெளிப்படுத்தும் மற்றும் எதிர் நிலையில் ஆணாதிக்கம் வளர்தெடுத்த ஓழுக்கங்களுக்கு அடிமைகளாகி விட்ட பெண்களாக இருப்பினும் என்ன அவர் தம் நடத்தையில் வெளிப்படும் கொடூரத்தை சொல்லுகிறது ரங்காவின் உண்மையிலும் உண்மை எனும் கவிதை.
என நகரும் கவிதை புனிதம் என இவர்கள் போற்றும் பெண்ணின் தூய்மை என்பது ஓரு வன்முறையினால் சிதைப்பட்டுள்ளது என தெரிந்தும் அப்பெண்ணை வெறுக்கும் கொடூரத்தை வெளிப்படுத்துகிறது அக்கவிதை.
ஆனால் அப்படியான நிலை அடைந்த பெண் தளரவில்லை என்பதை ஜெயந்தி தளையசிங்கத்தின் இனியும் நான் தனியாக இல்லை எனும் கவிதை பின்வருமாறு உணர்த்துகிறது.
என பிரகடனப்படுத்தி இத்தகைய கொடூர நிலைக்கு பின்னும் பெண்ணினத்தின் இருப்பு உறுதியானது எனச் சொல்லி அத்தகைய கொடூரத்திற்கு எதிரான போராட்டத்தின் தொடர்ச்சியினை பதிவு செய்கிறது.
இத்தகைய கவிதைகள் இலங்கை தமிழ் பெண் கவிஞர்களின் முதல் தொகுப்பான சொல்லாத சேதிகள் எனும் தொகுப்பு முதல தமிழகத்தில் அ.மங்கையினால் தொகுப்பட்ட பெயல் மணக்கும் பொழுது வரையிலான பல தொகுப்புக்களில் இடம் பெற்றுயிருக்கின்றன.
ஆக்கவிதைகளுடன் இலங்கையில் ஆங்கிலத்திலும் சிங்களத்திலும் எழுதும் பெண் கவிஞர்களான போன்ற நமக்கு அறிமுகமான பெண் கவிஞர்களின் கவிதைகளுடன் இணைத்துப் பார்த்தால் ஆணாதிக்க சமூக அமைப்பில் குடும்பம் எனும் கட்டமைப்புக்குள்ளும் ஆண்பெண் உறவு நிலைகளிலும் பெண்களின் அக உணர்வுகளை வெளிப்படுவதிலும் நாம் இக்கட்டுரையில் பார்த்த பெண்ணின் உடல் வெளி மீதான வன்முறையை பேசுவதுமாக இப்படியாக பல விடயங்களில் பெண்ணிய நிலை நின்று பார்த்தால் அக்கவிதைகள் பேசியிருப்பதன் மூலம் இலங்கை பெண்ணியக் கவிதை வளர்ச்சியில் பங்காற்றி இருக்கின்றன எனலாம்.
அக்கவிதைகளை கொண்ட நீண்டதொரு விரிவான ஆய்வினை மேற்கொள்ளும் பொழுது இலங்கை பெண்ணியக் கவிதைகளின் வளர்ச்சியினை இன்னும் நாம் ஆழமாக அறியக் கூடியதாக இருக்கும்.
மேலும் அத்தகைய ஆய்வின் மூலம் இலங்கை பெண்ணியக் கவிதையின் வளர்ச்சியானது பின்காலனிய இலக்கிய போக்கில பின் காலனிய பெண்ணிய எழுத்துக்களின் வளர்ச்சியோடு இணைத்துப் பார்க்க கூடியதாக இருக்கும் எனலாம்.
இலங்கை சட்டக்கல்லூரி வெளியிட்ட நீதிமுரசு நூலில் வெளிவந்த இக்கட்டுரையை பெண்ணியத்திற்காக அனுப்பி வைத்த கவிஞர் மேமன்கவி அவர்களுக்கு நன்றி பெண்ணியச் சிந்தனைகளின் மீதான விழிப்புணர்வு பெண்ணிய கருத்துருவாக்கம் அதன் பரவலாக்கம் ஆகியவற்றுக்காக உருவாக்கப்பட்டது இத்தளம்.
பெண்ணியம் என்ற வார்த்தை இன்றைய காலகட்டத்தில் பெரும்பாலானோரின் முகச்சுளிப்புக்கு இடமளித்துள்ளதே தவிர அதனுடைய தேவையைப் பற்றி பெண் இனத்தின் பெரும்பகுதியினரே புரிந்து கொள்ளாமல் இருக்கிறார்கள் என்பது வருத்தத்துக்குரிய விஷயம்.
ஆனால் சூழல் குடும்பம் குழந்தைகள்கலாசாரம் என பல காரணங்களால் முடக்கப்பட்டு யாரும் அந்த பாதிப்புகளிலிருந்து தம்மை விடுவிக்க முற்படுவதில்லை.
பெண் என்றால் பொறுமையின் சின்னம் தியாகத்தின் திருவுருவம் என்று சொல்லிச் சொல்லி மூளைச்சலவை செய்யப்பட்ட ஓர் இயந்திர மனப்பான்மை பெரும்பாலான பெண்களிடம் ஆழமாக வேரூன்றி இருப்பதால் எந்த அடிமைத்தனத்தையும் அடக்குமுறையையும் தாங்குவதும் அதை சமூகத்திடமிருந்து மறைப்பதும் தனது சிறப்பியல்பாக இவர்கள் நினைக்கிறார்கள்.
சமுதாயத்தில் சரி சம உரிமை என்பது ஏதோ பாவப்பட்ட செயலாக கருதுமளவுக்கு பெண்னினம் எதிலும் தாழ்ந்து போனதல்ல என்பதை பெண்களுக்கும் சமூகத்துக்கும் புரியவைக்கும் ஒரு சமூக சீர்த்திருத்தத்தின் தத்துவம் அது பெண்ணியத்தின் முதல் புரட்சி முன்னெடுப்பு இங்கிலாந்திலும் அமெரிக்காவிலும் தான் நடந்தேறியது.
ஏன் இப்போது கூட பெண்ணியம் என்ற தத்துவம் சமூகத்தில் வரவேற்புக்குரியதாயிருக்கிறதா அல்லது வெற்றி பெற்றிருக்கிறதா என்றால்... ப்ச் என்று உதட்டைப் பிதுக்கிக் கொள்கிறார்கள் மனித உரிமை சங்கங்களைச் சார்ந்தவர்களும் பெண்ணிய ஆர்வலர்களும்.
பெண்ணியம் என்ற சொல் எந்தவொரு மொழி பேசுகின்ற எந்தவொரு இனம் சார்ந்தது என்ற தளநிலைகளில் இல்லாமல் பாலியல் வேறுபாட்டால் மட்டும் வித்தியாசப்படுத்தப்பட்டு இது வரை காலமும் ஒடுக்கப்பட்டு இருந்து வரும் மானுடத்தின் மறுபாதிக்கான போராட்டம் அல்லது தீர்வு எனக் கொள்ளலாமா என்ற இந்தக் கேள்விக்குப் பதில் தெரிய வேண்டுமானால் முதலில் பெண்ணியம் என்றால் என்னவென்று சரியான புரிந்து கொள்ளல் நம்மிடம் இருக்க வேண்டும்.
பாலியல் அடிப்படையிலான பெண் அடிமைத்தனமானது கருத்துருவம் உயிரியல் சமூகவியல் வர்க்கம் பொருளாதாரமும் கல்வியும் சக்தி மானுடவியல் உளவியல் என்று பல நிலைகளில் பல்கிப் பெருகியுள்ள ஒரு மிகப் பெரிய விஷயமாகும்.
பாலியல் ரீதியாய் பல நிலைகளில் பலவீனப்படுத்தப்பட்டதாயும் ஒடுக்கப்பட்டதாயும் இருக்கும் ஒரு மானுடத்தின் ஒரு பகுதி தனக்குரிய சமத்துவத்துக்காக அறிவித்துள்ள அல்லது ஆராய்ந்து கொண்ட ஒரு போராட்டம் என்று அறிவுறுத்த முற்பட்ட போது ஒரு முனைவர் என் முன் வைத்தை கேள்விகள் பின்வருமாறு ஈழத்துப் போர்க்களத்தில் நின்ற பெண் போராளியைக் குறிக்கும் போதில் போர் மறவர் என்றே குறிப்பிட வேண்டும்.
ஆனால் உண்மையில் பெண்ணியத்தின் முக்கியத்துவத்தையும் அதனுடைய உண்மையான அர்த்தத்தையும் சரியாகப் புரிந்து கொண்டால் முதல் கேள்விக்கான விளக்கமே மற்றைய கேள்விகளுக்குமான பதில் என்பதை உணர முடியும்.
அதன் பின் பெண்ணினம் ஆணினத்தின் ஆளுமைக்குட்பட்டதாயும் இரண்டாம் பட்ச தர நிலைக்கு தள்ளப்பட்டதாயும் ஆண்வர்க்கத்தின் தேவைகளுக்கமையவே செயல்படும் அடிமைக்குரிய அந்தஸ்தில் தான் வர்க்கப்படுத்தப்பட்டுமிருக்கிறது.
இந்த நிலைப்பாட்டின் வன்மையால் பெண்ணினம் பிற்படுத்தப்பட்ட ஒரு சூழலில் நின்றே எல்லாவற்றையும் எதிர்கொள்ள வேண்டியதாயிருக்கிறது.
இவை எல்லா நாட்டிலும் எல்லா மதம் சார்ந்த பெண்ணுக்கும் எந்த மொழி பேசும் பெண்ணுக்கும் ஒரே வகையான பாதிப்பைத் தான் விளைவிக்கும்.
இவை அதிக பட்சமாக இஸ்லாமிய நாடுகளில் நடக்கிறது என்று எடுத்துக் கொண்டாலும் இஸ்லாமியம் சாராத மற்ற நாடுகளிலும் இன்று வரை நடந்து கொண்டு தானிருக்கிறது.
ஒரு மானுடம் தன்னுடைய உரிமைகள் மழுங்கடிக்கப்பட்ட நிலையில் அதன் விருப்பத்துக்கு மாறான செயற்பாடுகளை எதிர்கொள்ள விருப்பமின்றி அவற்றை எதிர்த்தால் அதற்குரிய பலாபலன் அந்த மானுடத்தின் ஆண் உறவுகளாலேயே கொல்லப்படுதல் கௌரவக் கொலைகள் எனில் இத்தகைய செயலை ஒரு நாட்டில் சரியென்றும் இன்னொரு நாட்டில் தகாது என்றும் பெண்ணியக் கொள்கையால் ஏற்றுக் கொள்ள முடியாது.
எந்த ஒரு இனத்திலும் எந்தவொரு மதத்திலும் எந்த ஒரு நாட்டிலும் இத்தகைய கொடுஞ்சயல்கள் பெண்களுக்கெதிராக இழைக்கப்படுவதை பெண்ணியம் அனுமதிக்காது.
பாகிஸ்தானிய மாதர் நலச் சங்கங்களும் மனித உரிமைக் கமிஷனும் இந்த சட்டம் ஒரு கேலிக்கூத்தென்றும் சர்வதேசத்தின் முன் ஒரு கண் துடைப்பெனவும் குரல் கொடுக்கின்றனர்.
ஜனநாயகத்துக்கும் சமவுரிமைக்கும் முக்கியத்துவம் கொடுக்கும் அமெரிக்காவிலேயே பெண்களின் நிலை இப்படியென்றால் மற்றைய நாடுகளில் எப்படியிருக்குமென்று சொல்ல வேண்டுமா?
கடுமையான கலாசாரக் கட்டுப்பாடுகளை மூர்க்கத்தனமாகப் பின்பற்றும் இனங்களைச் சேர்ந்த குடும்பங்களில் இருக்கும் பெண்கள் தமது கலாச்சாரத்துக்கோ இன மதக் கொள்கை கோட்பாடுகளுக்கோ புறம்பான உறவு நடத்தை வழிகளைத் தேர்வு செய்யும் பட்சத்தில் அத்தகைய உறவு முறைகளை அல்லது நடத்தையைத் தமது குடும்பத்துக்கும் மதத்துக்கும் இனத்துக்கும் இழைக்கப்படும் பேரிழிவாகக் கருதி அந்தப் பெண்களின் குடும்பத்தினர் இத்தகைய படு பாதகமான கொடூரமான மூர்க்கத்தனமான முறையில் தான் பெற்ற மகள் என்றோ தன் சகோதரி என்றோ தன் பேத்தியென்றோ மனைவி என்றோ தாயென்றோ உணர்வேதுமில்லாமல் அந்தப் பெண்களைக் கொலை செய்கின்றனர்.
இல்லை என்று எவரவது மறுதலித்தால் அவர்கள் கௌரவக் கொலைகள் போன்றவற்றை பகிரங்கமாகவே ஆதரிக்கிறார் என்று தான் அர்த்தம் அப்படிப்பட்டவர்களின் மனோநிலையை மாற்றியமைக்க வேண்டிய தார்மீகக் கடமை பெண்ணியவாதிகளிடமிருக்கிறது.
இன்றைக்கும் தமிழகத்தில் வரதட்சணைக் கொடுமையால் பெண்கள் கணவனாலும் கணவன் வீட்டாராலும் மனோரீதியாகவும் உடல்ரீதியாகவும் சித்ரவதைக்குட்படுவதும் கொல்லப்படுவதும் நடந்து கொண்டு தான் இருக்கிறது இன்று வரை தலித் இன பெண்கள் வன்புணர்வுக்குட்படுவதும் பாலியல் வன்கொடுமைக்குட்படுவதும் சர்வ சாதாரணமாக நடந்து கொண்டுதானிருக்கிறது என்றால் இதை ஒழிக்க தமிழ் சமுதாயம் இதுவரை என்ன செயற்பாட்டில் இறங்கியிருக்கிறது?
வெறும் போலி சாமியார்களின் ஊழல்களையும் வேஷத்தையும் வெளிச்சம் போட்டுக் காட்டக் கூட பெண்களின் அந்தரங்கங்க நடத்தைகள் தான் ஊடகங்களுக்கே தேவைப்படுகிறது என்றால் பெண்ணியத் தத்துவத்தை எப்படி ஒவ்வொரு கலாச்சாரத்துக்கும் வித்தியாசப்பட வைக்க முடியும்?
பெண்களுக்கான பாதுகாப்பு சம்மந்தப்பட்ட சமூக சீர்த்திருத்தத்துக்கு முக்கிய தேவை பெண்ணியத்தின் அறிவு எல்லோரிடமும் பரவ வேண்டும் என்பது மட்டுமல்ல அது எல்லோராலும் ஏற்றுக் கொள்ளப்பட வேண்டும் என்பதும் தான்.
தாய் நாடு என்கிறார்கள் தாய் மொழி என்கிறார்கள் இயற்கையையும் சக்தியையும் பெண்ணாகவே கருதுகிறார்களாம்... ஆனால் பிறப்பால் ஆண்களுடன் இருக்கும் எம்மைப் பெண்ணாக மனிதாபிமானத்துடன் மதிக்கிறார்களா?
குடும்பத்தினரால் கொல்லப்படும் இந்த ஹானர்ஸ் கில்லிங் கொடுமையிலிருந்து பெண்களைப் பாதுகாக்கும் பொருட்டு ஆரம்பிக்கப்பட்டது தான் ஐ.சி.ஏ.ஹெச்.கே என்ற அமைப்பு.
பெண்ணினத்தை ஒடுக்கும் தீய சக்திகளுக்கு எதிராகக் குரல் கொடுப்பதும் பாதிக்கப்பட்ட பெண்களுக்குத் தகுந்த ஆலோசனை வழங்குவதும் உதவுவதும் இவ்வமைப்பின் நோக்கம்.
பாதுகாப்பற்று சாவின் பயத்துடன் வாழ்ந்து கொண்டிருக்கும் எந்தவொரு பெண்ணுக்கும் தகுந்த ஆலோசனைகளை இந்த அமைப்பு வழங்கத் தயாராக இருக்கின்றது.
மிகவும் அந்தரங்கமான ரகசியமான ஆலோசனைகளுக்கு இந்த அமைப்பினரின் கீழ்வரும் மின்னஞ்சல் முகவரியைப் பயன்படுத்துங்கள் .. இந்த குறிப்பிட்ட தொலைபேசியுடன் எல்லோராலும் தொடர்பு கொள்ள முடியாமல் போகலாம்.
தனது அந்தரங்கங்களை பகிர பெரும்பாலான பெண்கள் விரும்புவதில்லை... அதிலும் தனது கணவனோ அல்லது கணவர் வீட்டாரோ செய்யும் கொடுமைகளை பயம் காரணமாகவோ அல்லது அவமானம் கருதியோ வெளியிட மாட்டார்கள்.
ஆனால் அவளுடைய உயிருக்கே ஆபத்தான நிலையிலிருக்கும் போது இப்படி தனக்குள் எல்லாவற்றையும் அமுக்கி வைக்கப் பழகிக் கொள்வது மனோரீதியாகவும் உயிருக்கும் ஆபத்தானதே.
பிறந்த வீட்டிலிருப்பவர்கள் ஒரு பெண்ணை புகுந்த வீட்டுக்கு அனுப்பி வைக்கும் போது கணவன் வீட்டில் என்ன நடந்தாலும் அவள் அவற்றைத் தாங்கிக் கொண்டேயாக வேண்டும் என்ற கட்டாயத்தை போதனையாக உருப்போட பழக்கப்படுத்தப்பட்டவளாக அனுப்பி வைக்கிறார்கள்.
வரதட்சணைக் கொடுமையோ அல்லது கொடுமைப்படுத்தும் கணவனின் வன்முறையோ அல்லது வன்புணர்தலுக்கு முயல்பவர்கள் பற்றியோ உடனடியாகக் கவனத்தில் எடுக்கப்பட வேண்டும்.
உங்கள் குடும்பத்தார் மூலம் உங்கள் உயிருக்கு ஆபத்து ஏற்படும் என்று நீங்கள் அஞ்சினால் உடனடியாக உங்கள் நம்பிக்கைக்குப் பாத்திரமான ஒருவருடன் அதைப் பற்றி சொல்லிவிடுங்கள்.
பெண் சமுதாயம் இற்றைத் திகதிகளில் எந்தளவுக்கு முன்னேறியிருக்கிறது என்பது கேள்வி என்றால் சகல துறைகளிலும் பெண்ணின் பங்களிப்பு பரவியிருக்கின்றது என்பது மேம்போக்கான விடை மட்டுமே.
ஆனால் தனிப்பட்ட வாழ்கையில் ஒவ்வொரு பெண்ணிற்கும் உடலியல் உளவியல் கருத்தியல் ரீதியாக எந்தவொரு முன்னேற்றமும் இதுவரை இல்லை என்பது மறுக்க முடியாத உண்மை.
போன வருடத்தை விட இவ்வருடம் கொஞ்சம் குறைந்துள்ளது என்ற ரீதியான தகவலே தவிர முற்றாக நிறுத்தப்படவில்லை என்பது கவனிக்கப்பட வேண்டிய விசயம்.
வரதட்சணை பாலியல் வன்முறை வன்புணர்தல் கொலை போன்றவை பெண்ணினத்துக்கு எதிராக இன்றும் நடைபெற்று வருபவையே.. பெண் சமூக ரீதியாக ஒடுக்கப்படுவதற்கு முதல் காரணம் அவள் தான்.
அவள் குடும்பம் பாசம் அன்பு என்று முழு ஈடுபாட்டுடன் ஐக்கியமாகிவிடுவதால் தன் வாழ்கையில் முக்கியமான உறவுகளிடம் பலஹீனமாகிவிடுகிறாள்.
அவளுடைய உணர்வுகளையும் உணர்ச்சிகளையும் தங்களுடைய கட்டுப்பாட்டுக்குள் வைத்திருப்பதையே பெரும்பாலான ஆண்கள் எதிர்பார்க்கிறார்கள்.
அதைப் பெண் என்பவள் மற்றவர்களால் விதிக்கப்பட்ட அல்லது வரையறுக்கப்பட்ட எல்லைகளுக்குள் முடங்கி மற்றவர்கள் எதிர்பார்ப்பிற்கமைய வாழ்வதை விதியாக ஏற்றுக்கொள்வாள் என்றால் அவளுக்கு வாழ்க்கை என்பதே அனாவசியம்.
எந்த ஒரு பெண் தன் கருத்துகளுக்கு அமைய தன்னுடைய சொந்த உணர்வுகளால் மட்டுமே வாழ்கையை வாழத் தலைப்படுகிறாளோ அந்தப் பெண் சுதந்திரமானவளாகக் கருதப்படுவாள்.
அப்படி ஒவ்வொரு பெண்ணும் தன்னைத் தானே அடையாளப்படுத்திய தனது வாழ்கையை வாழத் தலைப்படும் போது தான் பெண்ணியம் முதல்படியாக தனது வெற்றியை நோக்கி பயணிப்பதாக அமையும்.
வரதராஜன் அவர்களின் இறப்பு குறித்து எங்கள் அதிர்ச்சியையும் வருத்தத்தையும் சமூக அக்கறையுள்ள குடிமக்கள் மற்றும் பெண்ணியவாதிகள் என்னும் முறையில் நாங்கள் பதிவு செய்கிறோம்.
அதே சமயத்தில் அவர் இறப்புக்கு முன் நிகழ்ந்த சம்பவங்களின் தொகுப்பில் பல உண்மைகளைக் கட்சித் தலைமை வேண்டுமென்றே கருத்தில் எடுத்துக்கொள்ளாதது எங்களைச் சங்கடப்படுத்துகிறது என்பதையும் பதிவு செய்கிறோம்.
கடந்த இருபதாண்டுகளாக நாடு முழுவதுமுள்ள பெண்கள் அமைப்புகளும் மனித உரிமைக் குழுக்களும் பாலியல் துன்புறுத்தல் மற்றும் பலாத்காரம் குறித்த பிரச்சினைகளைக் கையாள்வதில் பின்பற்ற வேண்டிய விசாரணை நியதிகள் விதிமுறைகள் குறித்துக் கடினமான போராட்டங்களை நிகழ்த்திச் செயல் திட்டங்களையும் வகுத்துள்ளனர்.
உணர்வுபூர்வமான தேர்வு பாலியல் தேர்வு திருமணத்திற்கு உள்ளும் வெளியேயுமான நெருக்கம் குறித்த நமது புரிதலைப் பெண்ணிய விவாதங்கள் விரிவுபடுத்தியிருக்கின்றன.
தோழர் வரதராஜனின் இறப்புக்கு முன் நிகழ்ந்த சம்பவங்களைப் பார்க்கும்போது இது குறித்த கூர்மையான விவாதங்களுக்கு உடனடி கட்டாயத் தேவை எற்படுகிறது.
இக்கடிதம் மட்டுமே பொதுவெளியில் உலவிவரும் ஆவணமாக இருப்பதால் அது எழுப்பும் கேள்விகளைச் சார்ந்து எங்கள் பார்வையை முன்வைக்க வேண்டியுள்ளது.
அக்கடிதம் ஒரு பெண்ணிடம் முறை தவறி நடந்துகொண்டதாகக் அவருக்கு முறை தவறிய எஸ்.எம்.எஸ்களை அனுப்பியதாக கூறி அவர்மீது நடத்தப்பட்ட விசாரணை குறித்த அவரது கடும் அதிருப்தியை முன்வைக்கிறது.
வரதராஜன் அவருடைய கடிதத்தில் கட்சி அமைத்த விசாரணைக் குழு நீதி மற்றும் நடுநிலையான விசாரணைக் கான அளவு கோல்களை நிறைவு செய்யவில்லை எனக் கூறியுள்ளார்.
கட்சிப் பதவிகள் அனைத்திலிருந்தும் நீக்கம் என அவர்மீது எழுதப்பட்ட தீர்ப்பு அவர்மீது சுமத்தப்பட்ட குற்றத்திற்கு அளவுக்கதிகமான தண்டனை என்றும் கூறியுள்ளார்.
குறிப்பாகத் தமிழக மார்க்சிஸ்ட் கம்யூனிஸ்ட் கட்சி உறுப்பினர்கள் மாநிலக் குழு உறுப்பினர்கள் மத்தியக் குழு உறுப்பினர்கள்வரை உடல்ரீதியான உறவுகொண்டிருந்தது நிரூபிக்கப்பட்டபோதும் அவர்களின் மேல் கட்சி எந்த நடவடிக்கையும் எடுக்காத பின்புலத்தில் அவரைப் பதவி நீக்கம் செய்தது மிகக் கடுமையானதும் அநீதியானதுமாகும் என்று அவர் அதில் கூறியுள்ளார்.
அ முறையற்ற நடத்தை என்று கூறப்படும் சம்பவம் நடந்த ஒன்பது மாதங்களுக்குப்பின் முதல் நபரின் பாதிக்கப்பட்டதாகக் கூறப்படும் பெண் நேரடிப் புகார் இல்லாமலே மூன்றாம் நபர்களால் அளிக்கப்பட்ட புகாரின் பேரில் விசாரணை மேற்கொள்ளப்பட்டுள்ளது.
ஆ முதல் நபரின் தரப்பைப் பதிவுசெய்யாமலே மூன்றாம் தரப்பு நபர்களின் வாய்மொழிச் சாட்சியங்களையும் தொலைபேசி உரையாடல்களையும் அடிப்படையாகக் கொண்டு விசாரணைக் கமிட்டி தன் முடிவை எட்டியிருக்கிறது.
முதல் நபரிடமிருந்து எழுத்து மூலமாக எந்த ஒரு பதிவையும் விசாரணைக் கமிட்டி கோரவில்லை என்பதே அவர்கள் எத்தகைய மேலோட்டமான விசாரணை முறையைக் கையாண்டனர் என்பதற்கு ஆதாரம்.
பாலியல் துன்புறுத்தலைக் கையாள்வதற்கான அடிப்படைக் கொள்கையில் முக்கியமானது எக்காரணத்தைக் கொண்டும் மூன்றாம் நபர் புகார் அளிப்பதை அவர் முதலாமவரின் சார்பாகக் கொடுத்தாலும் ஏற்றுக்கொள்வதில்லை என்பது.
பாலியல் துன்புறுத்தலுக்கு முடிவு பாதிக்கப்பட்டவரிடம் குற்றவாளி மன்னிப்புக் கோருவது அல்லது வேறு வகையிலான தீர்வு என விதி முறைகள் குற்றம் சாட்டுபவருக்குப் பிரச்சினையின் தீர்வை முன்வைக்க வழிசெய்கிறது.
இ புகாருக்கு ஆதாரமாகக் கூறப்பட்ட எஸ்.எம்.எஸ் வாசகங்கள் வரதராஜனுக்கோ விசாரணைக் கமிட்டி உறுப்பினர்களுக்கோ கொடுக்கப்படவில்லை.
பொதுவாக இரு தரப்பு வாதங்களும் எதிர்த்தரப்பின் முன் நிகழ்வதும் எதிர்த்தரப்பு தேவைப்பட்டால் அதைக் குறுக்கு விசாரணை செய்வதும் ஒரு விசாரணையின் நடுநிலைக்கான தேவை.
உ இத்தகைய விசாரணைகளைக் கையாளும் விதிமுறைகளை மீறி முதலில் புகார் அளித்த மத்தியக் குழுவின் பெண் உறுப்பினர் ஒருவர் விசாரணைக் கமிட்டியில் சேர்க்கப்பட்டுள்ளார்.
குற்றம் சாட்டியவரே வழக்காடுபவராகவும் தீர்ப்பெழுதுபவராகவும் மாறி நீதி நடுநிலை என்னும் வார்த்தைகளையே அர்த்தமிழக்கச் செய்துள்ளனர்.
குற்றம் சாட்டிய மூன்றாம் தரப்போ விசாரணைக் கமிட்டியோ என்ன குற்றம் சாட்டுகிறார்கள் என்னும் தெளிவற்ற நிலையில் இருந்ததை வரதராஜனின் கடிதம் சுட்டுகிறது.
வரதராஜனும் அவருடைய மனைவியும் பின்னர் இருதரப்பு ஒப்புதலுடன் விவாகரத்துச் செய்ய முடிவு செய்தனர் என்பதையும் அக்கடிதம் சுட்டுகிறது.
புகார் அளித்த இரண்டாவது நபரான கட்சியின் பெண் உறுப்பினர் வரதராஜனின் மனைவியை இது கட்சிக்கு அவப்பெயரை உருவாக்கும் எனக் கூறி தடுத்ததாகவும் கூறுகிறது.
விவாகரத்து பெறத் தேவையில்லையென்றும் இதற்கு மாற்றாகக் கட்சி அவருடைய கணவரின் மீது ஒழுங்கு நடவடிக்கை எடுக்கும் என்ற உறுதி வரதராஜனின் மனைவிக்கு அளிக்கப்பட்டதாகவும் தெரிகிறது.
முறைதவறிய செயல்கள் நடந்ததாகக் கூறப்படும் காலகட்டத்திற்கு முன்பே வரதராஜனின் மனைவி பின்னர் அவர் அளித்த புகாரில் இல்லாத வேறு காரணங்களுக்காக அவரை விவாகரத்துச் செய்ய விரும்புவதாகக் கட்சிக்குக் கடிதம் எழுதியிருப்பதும் இங்கே குறிப்பிடத்தக்கது.
வரதராஜனின் கடிதத்தைப் படிக்கையில் ஏற்படும் இக்கேள்விகளின் நீட்சியாக வரதராஜனின் நடவடிக்கை குறித்த விசாரணைக் கமிட்டியின் மதிப்பீட்டை உணர்ந்துகொள்ள முடியவில்லை.
பாலியல் துன்புறுத்தல் பெண்கள்மீதான வன்முறை குறித்த தங்கள் புரிதலைக் கூர்மையாக்கிக்கொள்ள இருபதாண்டுகளிலான பெண்கள் அமைப்புகளின் தொடர்ந்த பணிகள் சட்டரீதியான செயல்முறைரீதியிலான அரசியல்ரீதியான ஆழமான புரிதலை உருவாக்கியுள்ளன.
வேறு தளங்களில் பாலியல் துன்புறுத்தல் குறித்த விவாதங்களிலும் விசாரணை விதிமுறைகள் உருவாக்கலிலும் இணைந்து பணியாற்றியுள்ள அனைத்திந்திய ஜனநாயக மாதர் சங்க உறுப்பினர்கள் இந்த விசாரணைக் கமிட்டியில் தொடர்புடையவர்களாக இருப்பது வேதனையளிப்பதாக உள்ளது.
அவர்கள் மட்டுமே அறிந்த காரணங்களுக்காக விசாரணைக் கமிட்டி உறுப்பினர்கள் வரதராஜன் விஷயத்தில் அவசரகதியில் முன் முடிவோடு செயல்பட்டனரோ என்ற கேள்வி எழுகிறது.
வரதராஜனைத் தவறான பாதையிலிருந்து திருப்பிக்கொண்டுவர விரும்புவதாகக் கூறி புகழ்பெற்ற சிவில் உரிமை பெண்கள் உரிமை வழக்கறிஞர் ஒருவர் விசாரணை தொடங்குவதற்கான நடவடிக்கையை மேற்கொண்டுள்ளார்.
விசாரணையோடு தொடர்புடைய பெண் தலைவர் வரதராஜனின் மனைவியிடம் விவாகரத்துச் செய்ய வேண்டாம் அது கட்சிக்கு அவப்பெயரை ஏற்படுத்தும் எனக் கூறியிருக்கிறார்.
திருமணம் குடும்பம் பாலியல் நெருக்கம் குறித்த தொடர்ச்சியான ஆழமான விவாதங்களை பெண்ணியவாதிகள் மேற்கொண்டுவரும் வேளையிலும் பழமையான ஒடுக்குமுறையான பாலியல் ஒழுங்கு குறித்த கரடுதட்டிப்போன கருத்தாக்கங்களே நம்மை வழிநடத்துகின்றன என்பது வருத்தத்தை ஏற்படுத்துகின்றது.
மிகவும் பிரச்சினைக்குரிய ஒரு விசாரணை முறையைக் கையாண்ட தன் மூலம் மார்க்சிஸ்ட் கம்யூனிஸ்ட் கட்சி மனித உறவு நெருக்கம் ஆகியவற்றைச் சிதைத்துள்ளது.